**Arbore genealogic instant**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eminescu-i tatăl meu

biblioteca însă-i mama

și mai am un Dumnezeu

de care nu țineți seama

Biblioteca însă-i mama

frații mei sunt scriitorii

și când mă apucă teama

citesc și m-apucă zorii

Frații mei sunt scriitorii

cât mai am un Dumnezeu

scriu și curge apa morii

Eminescu-i tatăl meu

Biblioteca-i însă mama

ce-mi șoptește sama sama

Costel Zăgan, CEZEISME II